ΕΘΝΙΚΟ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ ΕΞΕΤΑΣΕΙΣ ΙΟΥΝΙΟΥ 2022

ΘΕΟΛΟΓΙΚΗ ΣΧΟΛΗ Θεωρίες Μάθησης και Διδακτική Μεθοδολογία

ΤΜΗΜΑ ΘΕΟΛΟΓΙΑΣ ΜΑΡΙΟΣ ΚΟΥΚΟΥΝΑΡΑΣ ΛΙΑΓΚΗΣ

Ονοματεπώνυμο………………………………. ΑΜ……………………………Εξάμηνο………….

**Όσοι/ες πραγματοποιήσατε με επιτυχία τη Διδακτική Άσκηση να γράψετε εδώ την περίοδο και τη χρονιά………….. (π.χ. εαρινό εξάμηνο 2019)**

**ΘΕΜΑΤΑ**

Να δώσετε απαντήσεις σε όλα τα θέματα και για αυτό να χρησιμοποιήσετε το πίσω μέρος της κόλλας θεμάτων :

1) Παρ’ όλο που εκφράζονται απόψεις για τη μη υποχρεωτικότητα της Θρησκευτικής Εκπαίδευσης στο σχολείο, σε ποια αποτελέσματα ερευνών στηρίζονται η Ελληνική Πολιτεία, η Ευρωπαϊκή Ένωση και το Συμβούλιο της Ευρώπης και τη νομιμοποιούν, αλλά κάνουν λόγο μετά το 2001 για τον «διαπολιτισμικό και διαθρησκειακό διάλογο γενικά. (Μονάδες 2)

Η απάντηση στηρίζεται στις σελ 202-206 του βιβλίου Επιστήμες της Παιδαγωγικής και Πρώτη Εφηβεία και στις σημειώσεις από τις παραδόσεις

2) «Γιατί χρησιμοποιείται ο αναστοχασμός στη διδασκαλία και υπάρχουν ερευνητικά στοιχεία για τη χρήση του στην ελληνική Θρησκευτική Εκπαίδευση;» Αυτή την ερώτηση κλήθηκε να απαντήσει μία ερευνήτρια που αναφέρθηκε στον αναστοχασμό και τον ρόλο του στη μαθησιακή διαδικασία στην τάξη στα Θρησκευτικά. Τι θα απαντούσατε εσείς στη θέση της, τώρα, που έχετε όλες τις κατάλληλες γνώσεις και ερευνητικά στοιχεία; (Μονάδες 2)

Η απάντηση στηρίζεται στις σελ 122-126, 140-1 του βιβλίου Τι Θρησκευτικά χρειάζεται η εκπαίδευση σήμερα και στις σημειώσεις από τις παραδόσεις

3) α) Να βάλετε στη σειρά, γράφοντας στη διπλανή στήλη το αντίστοιχο γράμμα, τα βήματα του σχεδιασμού μιας διδασκαλίας στη Μετασχηματιστική Θρησκευτική Εκπαίδευση:

|  |  |  |
| --- | --- | --- |
| Α. Σχεδιάζω δραστηριότητα/ες για να εφαρμόσουν όσα έμαθαν στην τάξη σε ίδιες ή δυσκολότερες περιπτώσεις | 1 | Β |
| Β. Βλέπω και συμβουλεύομαι το ΠΣ/βιβλίο ή τις Οδηγίες  | 2 | Η |
| Γ. Αποφασίζω την αξιολόγηση της επίτευξης των Προσδοκώμενων Μαθησιακών Αποτελεσμάτων  | 3 | ΣΤ |
| Δ. Αποφασίζω περιεχόμενο (με βάση ΠΣ, βιβλίο και πηγές μου) | 4 | Γ Ή Δ |
| Ε. Σχεδιάζω δραστηριότητα/ες για να δώσουν νέο νόημα, σχετικό με το γνωστικό αντικείμενο, σε αυτό που έχουν ήδη βιώσει με θέμα τη Μεγάλη Ιδέα στην τάξη | 5 | Δ Ή Γ |
| Στ. Αποφασίζω Προσδοκώμενα Μαθησιακά Αποτελέσματα | 6 | Ζ |
| Ζ. Σχεδιάζω δραστηριότητα/ες για να βιώσουν κάτι γνωστό από τη ζωή τους με βάση τη Μεγάλη ιδέα | 7 | Ε |
| Η. Αποφασίζω Μεγάλη Ιδέα | 8 | Θ |
| Θ. Σχεδιάζω δραστηριότητα/ες για να αναλύσουν σε βάθος με νέους όρους όσες νέες γνώσεις απέκτησαν στην τάξη | 9 | Α |
| Ι. Προετοιμάζω τα υλικά και τις πηγές μου  | 10 | Ι |

 (Μονάδα 2)

β) Ένας εκπαιδευτικός θεολόγος με 30 χρόνια στο σχολείο δείχνει να μην κατανοεί την αρχιτεκτονική της διδασκαλίας της βιωματικής προσέγγισης της διδασκαλίας στη Θρησκευτική Εκπαίδευση και σας ρωτά πώς συνδέονται μεθοδολογικά και υπηρετούν τη μεγάλη ιδέα, τα προσδοκώμενα μαθησιακά αποτελέσματα και το θρησκευτικό περιεχόμενο τα *τέσσερα στάδια διδασκαλίας της Μετασχηματιστικής Θρησκευτικής Εκπαίδευσης*, που στηρίζονται στις *τέσσερις διαδικασίες γνώσης* κατά Kalantzis & Cope Τι θα του απαντούσατε ώστε να κατανοήσει πλήρως όσα εσείς γνωρίζετε για τα παραπάνω; (Μονάδες 2)

Η απάντηση στηρίζεται στις σημειώσεις από τις παραδόσεις και στα βιβλία: Τι Θρησκευτικά χρειάζεται η εκπαίδευση σήμερα, σελ 115-6 και Επιστήμες της Παιδαγωγικής και Πρώτη Εφηβεία, σελ. 225-229

**Αξιολόγηση των θεμάτων:**

Όλες οι απαντήσεις αξιολογούνται με αποκλειστικό κριτήριο την επιστημονικότητα της τεκμηρίωσης τους

Φοιτητές/τριες με εγγραφή πριν το 2011 1) 2,5 μον. 2) 2,5 μον. 3) α) 2,5 μον, β) 2,5

 Καλή επιτυχία